钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

此时间太阳又行三分弱共为三十五分以加太阳均度得二度三十八分为日月之实会望距其中望也如上图甲乙为地心所出过本轮心直线至黄道乙指中会太阴实行在丙太阳实行在丁总丙丁弧七度○二分太阴行至丁

太阳已过丁而前又逐及之，终合于己，故《丁己》弧三
十五分加乙丁，共得乙己中实。两会相距二度三十
八分。

太阳食限

表中太阳之最大半径一十五分三十○秒，太阴之
最大半径一十七分二十○秒，并得三十二分五十
○秒，所谓“二径折半”也。以此推相值之交，常为六度
四十○分，是太阳不论视差，不分南北，正居实会之
食限也。第日食不在天顶，即有高庳视差，太阴每偏
而在下，交会时以此差故，或就近于太阳，或移远随
地随时，各各不同，安得以实度遽定日食之限乎？测
太阴交食时最大高庳，差得一度○四分

因距远五十四地半径故。

减太阳之最大高庳差三分，馀一度○一分。

此为太阴偏南之极多者，凡日食时，必有一方能见其然，是为大地公共之最大差。

以加二径折半，得总视距度一度三十三分五十○
秒外，此即无日食，在其内则可食。依前法求食限，得两交前后各一十八度五十○分，为两大视径折半
之限也。若以小半径求食限，与前差度并，得一度三
十一分有奇，推相值之交周度一十七度四十八分，
为小视径折半之日食限。若日月会入此限内者，日
必食，但非总大地能见，必有地能见耳。若以中会论
食限，又须加入实会距中会之度，其最大弧三度，则
中会有食之限二十馀度。如图甲乙为黄道，甲戊为
白道，太阴以实度在己，以视度在丙，太阳乙与太阴
丙视，相切于丁，则己丙为高庳差，己戊为东西差，而